《谢白乐天招》
唐代·韬光

山僧野性好林泉，每向岩阿倚石眠。不解栽松陪玉勒，

惟能引水种金莲。白云乍可来青嶂，明月难教下碧天。

城市不能飞锡去，恐妨莺啭翠楼前。

作者简介：唐僧。蜀人。穆宗时结茅杭州灵隐寺西峰巢枸坞。刺史白居易重其道，题其堂曰法安。居易尝具馔饭之，邀以诗，韬光亦以诗报之，不赴。